Mu program Entanda ya Buganda nga 26.10.2022, abamegganyi Buwemba Julius eyafunye obugoba 29 ne Ssemaganda Gerald eyafunye obugoba 24 baayiseewo okwesogga olumeggana oluddako, ate Mayinja Daniel eyafunye obugoba 16 yawanduse.
Entanda ya Buganda ewagirwa Home Connect Uganda Ltd.
Bino byebibuuzo ebyabuuziddwa;
1. Emikolo gy’Abaganda egyekuusa ku kufa nga gikolerwa mu ddiiro – okuzinga omufu omukyala, n’Okuziraga omufu.
2. Edda Omuganda bweyabanga awaabira munne mu mbuga yawangayo empaabi, empaabi yabanga yaddiba lya mbuzi, liweebwa linnya ki – Enkanamu.
3. Waliwo abakazi abaliko ekizibu ky’okugaza emmere, kiwonyezebwa kitya – Yeesaaba ettaka ly’ekinyomo mu ngalo n’alinaaba.
4. Olugero: Ekifa Omusana – Nkuba yekinnyulula.
5. President wa Uganda eyagamba nti entebe ewooma – Godfrey Lukongwa Binaayiisa.
6. Omuganda atangira atya olukusese okusaasaana ku kyalo – alwadde tasala masanganzira kuyingira.
7. Ekisoko ekitegeeza enjala okukuluma – Olubuto okukubeera ku mugongo.
8. emikolo gy’Abaganda egyekuusa ku kwabya olumbe egikolerwa mu luggya, – Okusumikira n’okugabula abantu ababa bazze mu lumbe.
9. Ekigambo ekikontana n’ekikuweereddwa ng’ekyokuddamu okyesigamya ku ddiba, ekikontana n’oluveera – Ekkope.
10. Mbeera ki eviirako omukazi okwogera bino, “nnyama nnyama leeta, bwaba mufu toleeta” – Bwaba awaata akambe nekeegalika.
11. Olugero: Kifundikwa kirinsabira – Talya bwami.
12. President eyagamba nti Bwogoba musajja munno olekamu aganaakuzza – Sir Edward Muteesa II.
13. Ddagala ki lyebawa omwana okufulumya olukusense – Bamufumbira omutulika.
14. Ekisoko ekitegeeza okufa kw’omuntu – Yagenze kulunda mbogo.
15. Emikolo gy’Abaganda egikolerwa mu lusuku mu lumbe – Batemamu olulagala olufumba emmere y’omuzizo, ne bamulekwa bwebabajja ku kifugi batwalibwa mu lusuku.
16. Omuntu bwakugamba nti oyo ye musajja eyanzija mu biti – omusajja gwaba yasooka okufumbirwa.
17. Omuntu akuma omuliro nga tegwaka awanuuzibwako ki – Mbu aba akyamira nnyo ku kkubo.
18. Olugero: Akatono akatuuse – kakira eddene essuubize.
19. Kabaka eyalagula nti gyebuggya embeera ejja kwonooneka n’abakungu balye mu bifo by’olukale – Ssekabaka Muteesa I.
20. Omuganda atangira atya olukusense okuyingira mu nju ye – Addira enkejje n’agissa mu kawombo n’agissa mu kisasi.
21. Ekisoko ekitegeeza okukkuta ennyo-Olubuto okukubeera mu mannyo.
22. Mu nfumo z’Abaganda mulimu ekitonde ekitwalibwa okuba ennyo n’omululu – Empisi n’ezzike.
23. Emmotoka ttuleera, abaganda baagiwa linnya ki – Luvokwaya, oba lukululana.
24. Bintu ki ebikulu byebeeyambisa mu kutta omukago – Emmwanyi n’akamweno.
25. Empyoko mu luwombo – Olutuuyotuuyo olubeera mu lufunyiro lw’oluwombo.
26. Ekisoko. Okusula mu biggu – Kusula nga musamira.
27. Olubugo olukomagiddwa obulungi nga temuli kalaka – Mbulakawero oba Omusala.
28. Kabaka eyattukiza empisa yaba Kabaka okugendanga e Nnaggalabi – Kabaka Namugala.
29. Kampuni ki eyatona oluggi lwa Wankaaki wa Bulange – Caltex Uganda Ltd.
30. Wansolo Abanganda gwebasinga okutya ennyo mu nfumo – Wazzike.
31. Omutaka Namuyimba alina obutaka e Ssese, Obutaka bwe buli ku kyalo ki – Buyovu.
32. Omuntu gweboogerako nti ayita ne muluseke – Aba mutono nnyo.
33. Olugero: Entamu bweyatikira omugoyo – tewaba anenya.
34. Emyezi egyennaku 31 egiddiringana, Kasambula ne Muwakanya.
35. Empisa y’Okuggya ba Kabaka Obuba ewanuuzibwa kutandikira ku Kabaka ki – Kalemeera.
36. Ekisoko: Okukuuka ejjembe – Kukola nnyo ekintu n’amaanyi.
37. Olugero: Balimutta jjo – Tekikulobera kumusenga.
38. Mu nfumo z’Abaganda mulimu akasolo akagezi ennyo – Wakayima.
39. Waliwo ba Ssekabaka ba Buganda ku byalo ebiyitibwa Lunnyo – Kabaka Buganda ne Kimera.
40. Olugero: Embwa bwebulwa ajaasirira – Teyigga.
41. Ebika ng’akabbiro kaabyo Kkunguvvu – Ennyange n’Engeye.
42. Ekisoko: Okukuba Muleyi – Kubeera munafu ku kintu kyoba olina okukola.
43. Omuggo omuganda gwayita Nkono – Guba guluko eweeweta nnyinigwo wakwata.
44. Omusajja akuuma omulongo wa Kabaka aweebwa linnya ki? – Kimbugwe oba omukongozzi.
45. Mu lulimi oludda ku kwebaza mulimu ekigambo Owandiise, bwebakikugamba oddamu ki – Ekkalaamu ekutte.
Bikuŋŋaanyiziddwa: Kamulegeya Achileo K.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn cjk_Latn